CELEX: 51994PC0010(12)
Language: el
Date: 1994-02-10
Title: Πρόταση ΚΑΝΟΝΙΣΜΟΥ (ΕΚ) αριθ. ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 2169/81 περί καθορισμού των γενικών κανόνων του καθεστώτος ενισχύσεως βάμβακος

Avis juridique important

|

51994PC0010(12)

Πρόταση ΚΑΝΟΝΙΣΜΟΥ (ΕΚ) αριθ. ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 2169/81 περί καθορισμού των γενικών κανόνων του καθεστώτος ενισχύσεως βάμβακος  /* COM/94/10 Τελικό */  

Επίσημη Εφημερίδα αριθ. C 083 της 19/03/1994 σ. 0021

Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .για την τροποποίηση του κανονισμού (ΕΟΚ) αριθ. 2169/81 περί καθορισμού των γενικών κανόνων του καθεστώτος ενισχύσεως βάμβακος (94/C 83/12) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την πράξη προσχώρησης της Ελλάδας, και ιδίως την παράγραφο 9 του πρωτοκόλλου αριθ. 4 για το βαμβάκι, όπως τροποποιήθηκε τελευταία από τον κανονισμό (ΕΟΚ) αριθ. 1553/93 (1),την πρόταση της Επιτροπής,Εκτιμώντας:ότι στον κανονισμό (ΕΟΚ) αριθ. 2169/81 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1554/93 (3), προβλέπεται στο άρθρο 5 παράγραφος 5 ότι η ενίσχυση πληρώνεται για την ποσότητα συσπόρου βαμβακιού που εισέρχεται στην επιχείρηση εκκοκκίσεως, ενδεχομένως προσαρμοσμένη συναρτήσει της περιεκτικότητας σε υγρασία και σε ξένες προσμείξεις 7 ότι, προκειμένου να περιορισθεί ο κίνδυνος χορηγήσεως της ενισχύσεως σε ποσότητες ανώτερες από εκείνες που πραγματικά εισέρχονται, πρέπει να προβλεφθεί ότι η ενίσχυση χορηγείται εφόσον υπάρχει σχέση που έχει κριθεί αποδεκτή μεταξύ της ποσότητας του συσπόρου βαμβακιού που εισέρχεται στην επιχείρηση και του εκκοκκισμένου βαμβακιού που εξέρχεται απ' αυτήν,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΟΚ) αριθ. 2169/81 τροποποιείται ως εξής:1. Στο άρθρο 5 παράγραφος 5, προστίθεται το ακόλουθο εδάφιο:«Εντούτοις, εάν η ποσότητα εκκοκκισμένου βαμβακιού είναι μικρότερη από 32 % της ποσότητας του συσπόρου βαμβακιού που έχει εισέλθει στην επιχείρηση εκκοκκίσεως και καθορίζεται σύμφωνα με το προηγούμενο εδάφιο, η ενίσχυση πληρώνεται για την ποσότητα του εκκοκκισμένου βαμβακιού η οποία πολλαπλασιάζεται επί 100 και διαιρείται δια 32.».2. Στο άρθρο 10, προστίθεται η ακόλουθη τρίτη περίπτωση:«- να καθορίζεται η ποσότητα του εκκοκκισμένου βαμβακιού που λαμβάνεται σε κάθε επιχείρηση, από την ποσότητα του εισερχομένου συσπόρου βαμβακιού.».Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την περίοδο 1994/95.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, . . .Για το Συμβούλιο. . .(1) ΕΕ αριθ. L 154 της 25. 6. 1993, σ. 21.(2) ΕΕ αριθ. L 211 της 31. 7. 1981, σ. 2.(3) ΕΕ αριθ. L 154 της 25. 6. 1993, σ. 23.